JÄSENLEHTI



 NUMERO 3

 2025

**Hei kaikki jäsenet!**

Tämä jäsenlehden nro 3 lähetetään myös niille jäsenille, jotka eivät ole tilanneet liiton jäsenlehteä ja eivät halua postia liitolta. Tässä lehdessä on tärkeää tiedotusta, jonka täytyy tavoittaa kaikki liiton jäsenet.

Pyydämme ystävällisesti, että luette kaiken informaation, mitä tässä lehdessä on. Tämä lehti on luettavissa ja kuultavissa myös liiton kotisivulla [www.finskasynskadade.se](http://www.finskasynskadade.se)

**Ruotsinsuomenkielisten Näkövammaisten Liitto lakkauttaa toiminnan!**

**Syynä päätökseen on, että liitto ei saanut valtiontukea vuodelle 2025, koska liitto ei täytä enää Sosiaalihallituksen ehtoja valtiontuen saamiseen. Liitto ei tule täyttämään ehtoja myöskään jatkossa, joten valitettavasti ainoa ratkaisu on lakkauttaa liitto.**

**Jotkut paikallisyhdistykset jatkavat toimintaa omalla taloudella niin kauan kuin jaksavat ja pystyvät. Kyseisten yhdistysten puheenjohtajat ottavat yhteyttä omiin jäseniinsä ja tiedottavat yhdistyksen tilanteesta ja jäsenmaksuista.**

**Liitolle ei tule enää maksaa jäsenmaksuja!**

**Puheenjohtajan palsta**

Liiton puheenjohtaja Kerttu Christiansen piti puheen ylimääräisen edustajakokouksen jälkeisessä illanvietossa 20.9.2025.

Nauhoitimme puheen pienillä muutoksilla, koska lähetämme tämän teille jäsenille näin jälkeenpäin. Puhe on kuultavissa cd:llä ja liiton kotisivulla.

**Liittotoimisto ilmoittaa**

Viimeinen jäsenlehti ilmestyy joulukuussa viikolla 50 ja se lähetetään vain lehden tilaajille. Emme valitettavasti voi ottaa vastaan uusia tilaajia. Tähän lehteen jäsenet ja paikallisyhdistykset saavat lähettää ilmoituksia, terveisiä ja musiikkitoiveita.

Jotta kaikki asiat ehtivät mukaan, tulee ne olla liittotoimistolla 1.12.2025 mennessä.

**Ylimääräinen edustajakokous** pidettiin 19-21.9.2025 paikka Scandic Plaza, Borås. Kokouksessa 20.9 käsiteltiin ainoastaan yksi asia, vahvistus liiton lakkauttamispäätöksestä. Tämän äänilehden cd:llä kuullaan luettuna edustajakokouksen pöytäkirja. Pöytäkirja on julkaistu luettavana ja kuunneltavana versiona myös liiton kotisivulla.

**Liiton viimeinen liittohallituksen kokous** pidetään

5-7.3.2026 Vikingline-laivalla. Aloitteiden ja esitysten oltava toimistolla 17.2.2026 mennessä. Aloitteeseen pitää merkitä ”Liittohallitukselle”.

**Työvaliokunta ilmoittaa**

Ylimääräisessä edustajakokouksessa 20.9.2025 päätettiin, että liitto maksaa ylimääräistä taloudellista avustusta liiton näkövammaisille jäsenille, jotka ovat Näönhuoltokeskuksen (Syncentral) asiakkaita.

Tuen saamisen ehdot:

-vähintään vuoden jäsenyys liitossa

-merkintä näkövammaisuudesta on jo aikaisemmin ilmoitettu liiton jäsenrekisteriin

-todistus Näkökeskuksen asiakkuudesta

-pankkitilinumero kaikilta avustuksen hakijoilta

Todistus ja tilinumero on oltava liittotoimistolla 28.11.2025 mennessä.

Tuki, joka korkeintaan on 5000 kr, maksetaan tilille aikaisintaan vuoden 2026 keväällä/kesällä.

Tuen suuruus riippuu liiton sen hetkisestä taloudellisesta tilanteesta.

**Toimintoja jäsenille keväällä 2026**

Koska liitolla on jäljellä hieman varoja, käytetään ne liiton näkövammaisten jäsenten hyväksi.

Alla informaatio suunnitelluista tapahtumista. Molempiin tapahtumiin kutsumme vain näkövammaiset jäsenet, jotka ovat maksaneet jäsenmaksun liitolle 2025. Myös näkövammaisten avustajat ovat tervetulleita, jos näkövammainen jäsen tarvitsee avustajan voidakseen osallistua tapahtumaan.

**Silmäseminaari**

Silmäseminaari järjestetään 12.2.2026 Örebro Väst- hotellissa. **Tilaisuus on tarkoitettu vain näkövammaisille ja heidän avustajille ja paikalle voi tulla korkeintaan 60 henkilöä!** Tilaisuus alkaa lounaalla klo 12.00, ohjelma klo 13.00-16.30, voileivät niille, jotka eivät yövy ennen kotiinlähtöä.

Paikalla luennoi yleislääkäri Leif Stavåker, hän vastaa myös kysymyksiin.

Erik Tengvall Iris-apuvälinekaupasta tulee informoimaan ja esittelemään apuvälineitä.

Yhteisbussit Göteborgista ja Tukholmasta, bussit poimii matkustajia matkan varrelta. Bussikuljetus ja yöpyminen (1 yö) järjestetään Göteborgin bussissa matkustaville. Majoitus kahden hengen huoneissa. Lisämaksu 300 kr, jos haluaa oman huoneen. Peruutusmaksu 200 kr. Tapahtuma on maksuton ja tarkoitettu keski- ja eteläruotsin alueelle olevien paikallisyhdistysten näkövammaisille jäsenille.

Ilmoittautumiset liittotoimistolle: Göteborgin bussissa matkustavat viimeistään 9.1.2026, muut osallistujat 19.1.2026.

**Finnåker**

Viimeinen liiton kesäleiri Finnåkerissa 31.5-7.6.2026.

Viikko on tarkoitettu näkövammaisille ja heidän avustajille.

Maila Piuva ja Teija Inkerö ovat lupautuneet emänniksi ja Jan-Ivar Isaksson on isäntä.

Viikolle otetaan 20 henkilöä, mukaan lukien emäntä, isäntä ja avustajat. Näkökeskuksen asiakkailla on etuoikeus.

Osallistumismaksu viikolta on 1000 kr, johon sisältyy myös matkat. Avustajille viikko on ilmainen. Majoitus kahden hengen huoneissa, lisämaksu 300 kr jos haluaa oman huoneen.

**Huom! Ilmoittautumiset virkistysviikoille vasta vuodenvaihteen jälkeen!**

**Viimeinen ilmoittautumispäivä on 27.2.2026.**

**Paikallisyhdistysten ilmoitukset**

* Sokkoset **Borlänge**, haluamme että jäsenmaksu maksetaan seuraavalle

Plusgiro-tilille: 45 57 15-3

Jäsenmaksu on 100 kr vuodelle 2026.

Borlängen näkövammaisyhdistys Sokkoset pitää ylimääräisen vuosi-/jäsenkokouksen, jossa käsitellään yhdistyksen sääntöjen muutosta, johtuen Ruotsin Suomenkielisten näkövammaisliiton lakkauttamisesta.

Aika: Torstaina 21 marraskuuta 2025 klo 14.00

Paikka: ABF:n tilat

Wallingatan 15, Borlänge

tarjoilu: kahvi täytekakun kera!

Tervetuloa Sokkoset Johtokunta

* **Borås**in Suomenkielisten näkövammaisten yhdistyksen ylimääräinen jäsenkokous pidetään 19.11.2025 klo 12.30. Aiheena yhdistyksen lakkauttaminen. Lakkauttamispäätöksen vahvistaminen pidetään seuraavassa vuosikokouksessa 25.02.2026 klo 12.30.

Molemmat kokoukset pidetään Monitoimitalon ruokasalissa Hultasjögatan 7 B. Yhdistyksen nykyisille jäsenille suunnitellaan toiminnan jatkamista lakkauttamispäätöksen jälkeenkin vaikkakin vähän eri muodossa.

Jäsenmaksuja ei enää tule suorittaa.

* **Eskilstuna** pitää viimeisen kerhopäivän 4.12.2025. Ylimääräinen vuosikokous pidettiin 9.10.2025 klo 10.00. Kokouksessa vahvistettiin yhdistyksen lakkauttamispäätös. Jäsenmaksuja ei enää tule suorittaa.
* **Göteborg** pitää ylimääräisen vuosikokouksen 19.11.2025 klo 12.00. Kokouksessa käsitellään vahvistus lakkauttamispäätöksestä. Jäsenmaksuja ei enää tule suorittaa.
* **Haaparanta**: Tavataan keskiviikkoisin ja jäsenmaksun 100 kr voi antaa rahastonhoitajalle Terttu Latvalalle.
* **Karlskoga-Degerfors**: Jäsenmaksu 150 kr käteisellä tai Swishillä rahastonhoitajalle Hugo Christianselle.

Swishnumero 0704153524.

Tai pankkitilille: clearingnro 8452-5 tilinumero 984 179 509-0.

Kirjoita nimi ja jäsenmaksu 2026 viestikenttään.

Ensimmäinen jäsenmaksu vuodelle 2026 tulee suorittaa vasta 01.01.2026 jälkeen.

* **Tukholma**: vuoden 2026 jäsenmaksut maksetaan yhdistyksen plusgiro-tilille PG 2141673-0

tai pankkisiirron kautta BG 659-0640. Autamme niitä, joilla on vaikeuksia maksaa verkossa.

Puheenjohtaja, sihteeri tai varapuheenjohtaja voi ottaa maksun käteisenä ja tilittää yhdistyksen tilille.

Uudet jäsenet, jotka maksavat vuoden 2026

jäsenmaksun jo nyt,

saavat jäsenyytensä alkavaksi jo maksupäivästä lähtien.  (loppuvuosi 2025 on siis ilmainen).

* **Uumaja** pitää ylimääräisen jäsenkokouksen 27.11.2025 klo 12.00, paikka Ålidhemin kirkon Nuorisotilat. Kokouksessa käsitellään vahvistus yhdistyksen lakkauttamispäätöksestä. Lisätietoja Kyllikki Övermark puh 070-323 33 15. Info myös Facebookissa: Uumajan näkövammaiset. Jäsenmaksuja ei enää tule suorittaa.
* **Upplands Bro**: Emme peri jäsenmaksua vuodesta 2026 eteenpäin. Tavataan keskiviikkoisin 10-13 kerhotilalla, Dagcenterissä.
* **Västerås**: Yhdistys jatkaa toimintaa, informaatio lähetetään jäsenille sms-viestinä.

Jäsenmaksu 100 kr yhdistyksen plusgirotilille PG 215188-4 tai Swish-numeroon 1236309546. Tapaamiset torstaisin klo 10.00 kerhotilassa, Hammarbacksv. 5 A.

Lisätietoja Sinikka, puh 070-5148149.

* **Örebro** pitää ylimääräisen vuosikokouksen 17.12.2025 klo 12.00. Kokouksessa käsitellään vahvistus lakkauttamispäätöksestä. Jäsenmaksuja ei enää tule suorittaa.

**Yleisiä tietoja:**

Liittotoimiston ja puheenjohtajan puhelinajat ovat ma-pe 9:00-13:00.

Liittotoimisto: 0760 – 210 411

Puheenjohtaja Kerttu Christiansen: 0702 – 335 161

**Huom! Liittotoimiston puhelinnumero suljetaan 31.3.2026! Postia liittotoimistolle sen jälkeen ei myöskään tulee lähettää.**

Liittotoimiston osoite:

Fjällgatan 1 D, 504 65 Borås

boras@finskasynskadade.se

www.finskasynskadade.se

Org.nr: 86 45 02 – 0119

Plusgiro: 65 26 37 – 0

Swish: 1236104145

Vastaava päätoimittaja: Liiton puheenjohtaja

Toimittajat: Marika Salonpää ja Rita Simonen

Julkaisija: RSNL-SFSF

**KIITÄMME KAIKKIA LIITTOMME JÄSENIÄ KAIKISTA NÄISTÄ VUOSISTA, JOLLOIN OLETTE TUKENEET LIITTOAMME JÄSENMAKSUILLA JA NIIN TÄRKEÄLLÄ VAPAAEHTOISTYÖLLÄ. ARVOSTAMME TEITÄ TODELLA JA TOIVOMME KAIKKEA HYVÄÄ JATKOSSA!**

**LIITTOHALLITUS JA TOIMISTON TYÖNTEKIJÄT**